## Pravilnik o sadržaju, obliku i načinu izdavanja dozvole instruktora vožnje

### NN 81/1993 (3.9.1993.), Pravilnik o sadržaju, obliku i načinu izdavanja dozvole instruktora vožnje

# MINISTARSTVO KULTURE I PROSVJETE

Na temelju članka 316. stavka 3, točke 1. Zakona o sigurnosti prometa
na cestama ("Narodne novine", broj 84/92. i 5/93.) ministar kulture
i prosvjete u suglasnosti s ministrom pomorstva, prometa i veza donio je

## PRAVILNIK

### o sadržaju, obliku i načinu izdavanja dozvole instruktora vožnje

Članak 1.

Dozvolu instruktora vožnje (u daljnjem tekstu: dozvola) izdaje Ministarstvo
kulture i prosvjete.

Članak 2.

Dozvola se izdaje na pismeni zahtjev koji sadrži: ime i prezime, datum
i mjesto rođenja, zanimanje, spol, prebivalište i adresu stanovanja podnosioca
zahtjeva, datum i mjesto polaganja ispita za instruktora vožnje, mjesto
i datum podnošenja zahtjeva i potpis podnosioca

Članak 3.

Uz zahtjev za izdavanje dozvole prilažu se:

1. isprava o stručnoj spremi za zanimanje instruktora vožnje,

2. dvije fotografije veličine 30 x 35 milimetara koje moraju biti istovjetne
i vjerno prikazivati osobu koja podnosi zahtjev,

3. fotokopiju ili ovjereni prijepis važeće vozačke dozvole odgovarajuće
kategorije.

Članak 4.

Na fotografijama iz članka 3. točke 2. ovoga pravilnika osoba koja podnosi
zahtjev za izdavanje dozvole mora biti fotografirana (en face), otkrivena
čela, bez šešira, kape ili marame.

Ako zahtjev za izdavanje dozvole podnosi osoba kojoj je vozačka dozvola
izdata pod uvjetom da za vrijeme upravljanja vozilom nosi naočale, uz zahtjev
za izdavanje dozvole prilažu se fotografije na kojima je ta osoba fotografirana
s naočalama.

Članak 5.

Dozvola se izdaje na vrijeme od pet godina na jednodijelnom obrascu,
ružičaste boje, pravokutnog oblika, dimenzija 60 x 95 milimetara.

Na prednjoj strani obrazac dozvole sadrži: grb Republike Hrvatske, natpis
"REPUBLIKA HRVATSKA", broj dozvole, kategoriju odnosno vrstu
vozila za koju dozvola važi (A, B, C, D, E, TRAM), naziv "DOZVOLA
INSTRUKTORA VOŽNJE", mjesto za fotografiju veličine 30 x 35 milimetara,
ime i prezime instruktora vožnje, datum i mjesto rođenja, JMBG, prebivalište
i adresu stanovanja, datum izdavanja dozvole, mjesto za pečat organa koji
izdaje dozvolu i za potpis ovlaštene osobe.

Na poleđini obrazac dozvole sadrži mjesto za upisivanje datuma provjere
stručne osposobljenosti instruktora vožnje, roka važnosti dozvole, te mjesto
za potpis ovlaštene osobe.

Obrazac dozvole instruktora vožnje tiskan je uz ovaj pravilnik i njegov
je sastavni dio (obrazac br. 1).

Članak 6.

Podaci u dozvoli upisuju se pisaćim strojem ili pisačem sustava za automatsku
obradu podataka.

Fotografija se pričvršćuje mehanički (zakovicama) u donjem lijevom i
gornjem desnom kutu. Na fotografiju se u gornjem lijevom kutu otiskuje
pečat Ministarstva kulture i prosvjete.

Članak 7.

Nova dozvola izdat će se:

1. ako se promijeni bilo koji podatak ili fotografija u izdatoj dozvoli;

2. umjesto izgubljene, uništene, dotrajale, oštećene ili nečitke dozvole.

Članak 8.

Ako se utvrdi da je dozvola izdana na osnovi lažne isprave ili netočnih
podataka u ispravi ili zahtjevu za izdavanje dozvole koji su od bitnog
značaja, dozvola će se poništiti i rješenjem oduzeti

Članak 9.

Registar o izdanim dozvolama vodi Ministarstvo kulture i prosvjete.

Registar iz stavka i ovoga članka sadrži: broj i datum izdavanja dozvole,
ime i prezime instruktora vožnje, datum i mjesto rođenja, JMBG, prebivalište
i adresu stanovanja, broj vozačke dozvole, kategoriju odnosno vrstu vozila
za koju dozvola važi i rubriku za napomenu.

Registar o izdatim dozvolama vodi se na obrascu br. 2.

Članak 10.

Zamjena dozvola izdanih prema dosadašnjim propisima obavljat će se nakon
proteka petnaest dana od dana stupanja na snagu ovoga pravilnika.

Članak 11.

Stupanjem na snagu ovoga pravilnika prestaje važiti Pravilnik o obrascu
dozvole za vozača instruktora i načinu vođenja evidencije o izdanim dozvolama
("Narodne novine", broj 55/76).

Članak 12.

Ovaj pravilnik stupa na snagu osmoga dana od dana objave u "Narodnim
novinama".

Klasa: 602-10/93-01-100

Urbroj: 532-02-6/2-93-01

Zagreb, 23. kolovoza 1993.

Ministar kulture i prosvjete

**mr. Vesna Girardi-Jurkić, v. r.**

```
Obrazac br. 1
PREDNJA STRANA

Grb
Republike Hrvatske
REPUBLIKA HRVATSKA

Broj ___________________________

Važi za osposobljavanje osoba za
vozača vozila kategorije
_________________________________
A   B   C   D   E   TRAM
_________________________________
_________________________________

DOZVOLA INSTRUKTORA VOŽNJE

Mjesto za
fotografiju
(30 x 35)
Ime ___________________________________________________

Prezime _______________________________________________

Datum i mjesto rođenja ________________________________
________________________________________________________

JMBG _________________________________________________

Prebivalište i adresa ____________________________________
________________________________________________________

Datum izdavanja dozvole _______________________________

________________________________________________________
                        (potpis ovlaštene osobe)

                                                POLEĐINA
Datum provjere stručne                  Datum provjere stručne
osposobljenosti                         osposobljenosti
__________________________________      ______________________________________

Dozvola vrijedi do                               Dozvola vrijedi do

M. P. _______________________           M. P. ____________________________
        potpis ovlaštene osobe                  potpis ovlaštene osobe

Datum provjere stručne                  Datum provjere stručne
osposobljenosti                         osposobljenosti
__________________________________      ______________________________________

Dozvola vrijedi do                              Dozvola vrijedi do

M. P. _______________________           M. P. ____________________________
        potpis ovlaštene osobe                  potpis ovlaštene osobe

Datum provjere stručne                  Datum provjere stručne
osposobljenosti                         osposobljenosti
__________________________________      ______________________________________
Dozvola vrijedi do                              Dozvola vrijedi do

M. P. ________________________          M. P. ___________________________
        potpis ovlaštene osobe                  potpis ovlaštene osobe

Datum provjere stručne                  Datum provjere stručne
osposobljenosti                         osposobljenosti
__________________________________      ______________________________________

Dozvola vrijedi do                              Dozvola vrijedi do

M. P. _______________________           M. P. __________________________
        potpis ovlaštene osobe                  potpis ovlaštene osobe

Obrazac br. 2

REGISTAR DOZVOLA INSTRUKTORA VOŽNJE

                                                                                        Kategorija
Broj dozvole                            Datum i Prebivalište                    ili vrsta
i datum Ime (očevo ime) mjesto  JMBG    i adresa        Broj vozačke    vozila za       Napo.
izdavanja       i prezime               rođenja         stanovanja      dozvole koju
                                                                                        dozvola
                                                                                        važi

```

Pravilnik, NN 81/1993-1654
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)